ai4bharat/Pralekha huggingface dataset:
মানবসম্পদবিকাশমন্ত্রক
কেন্দ্রীয় শিক্ষামন্ত্রী ভার্চুয়াল মাধ্যমে আজ প্রতিযোগিতামূলক ও পর্ষদের পরীক্ষা নিয়ে শিক্ষক, অভিভাবক ও শিক্ষার্থীদের সঙ্গে মতবিনিময় করেন
নতুন দিল্লী, ১০ ডিসেম্বর, ২০২০
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক আজ ভার্চুয়াল মাধ্যমে আসন্ন প্রতিযোগিতামূলক ও পর্ষদের পরীক্ষা সম্পর্কে শিক্ষক অভিভাবক ও ছাত্র-ছাত্রীদের সঙ্গে মতবিনিময় করেন। এক ঘণ্টার এই মত বিনিময় অনুষ্ঠানে কেন্দ্রীয় মন্ত্রী বিদ্যালয়ের বার্ষিক পরীক্ষা থেকে শুরু করে বিভিন্ন প্রতিযোগিতামূলক পরীক্ষা নিয়ে ছাত্র-ছাত্রীদের প্রশ্নের জবাব দেন।
কেন্দ্রীয় শিক্ষামন্ত্রী তার ভাষণে বলেন, জাতীয় শিক্ষানীতি- ২০২০র ব্র্যান্ড অ্যাম্বাসেডর হচ্ছে ছাত্র-ছাত্রীরাই। এই নীতিকে সফল করে তুলতে ছাত্র-ছাত্রী এবং শিক্ষক- শিক্ষিকাদের একান্ত সহযোগিতা প্রয়োজন। তিনি আশা প্রকাশ করেন যে কোভিড সংক্রান্ত সমস্ত নির্দেশিকা মেনে ছাত্র-ছাত্রীরা খুব শীঘ্রই তাদের বিদ্যালয়ে গিয়ে পড়াশোনা শুরু করতে পারবে। তিনি বলেন, এই সময়টা এসএমএস বা হোয়াটসঅ্যাপে নিয়োজিত হয়ে না থেকে ছাত্র-ছাত্রীদের উচিত তাদের বন্ধুদের পত্র লেখা অভ্যাস করা। এতে লেখার দক্ষতা বাড়বে। "আমার বই আমার বন্ধু প্রচার"এটা মনে করে শিক্ষার্থীদের পড়ার অভ্যাস চালিয়ে যাওয়ার তিনি পরামর্শ দেন। শিক্ষার্থীদের বন্ধু বান্ধব, আত্মীয়স্বজন এবং অন্যদের জন্মদিনে উপহার হিসেবে বই দেওয়ার কথা বলেন। এর মাধ্যমেই শিক্ষা ও জ্ঞানের বিকাশ ঘটবে বলে তিনি মনে করেন।
কেন্দ্রীয় মন্ত্রী জানান যে, শিক্ষার্থীদের জন্য তাঁর মন্ত্রক একটি টোল ফ্রি টেলি কাউন্সেলিং সুবিধার ব্যবস্থা করেছে।
অর্থমন্ত্রক
জুলাই মাসে ১,৬৫,১০৫ কোটি টাকা জিএসটি সংগ্রহ; রেকর্ড ১১ শতাংশ বৃদ্ধি
এই নিয়ে পঞ্চমবার জিএসটি সংগ্রহের মাত্রা ১.৬ লক্ষ কোটি টাকা ছাড়ালো
নয়াদিল্লি, ১ আগস্ট, ২০২৩
চলতি বছরের জুলাই মাসে জিএসটি সংগ্রহ হয়েছে ১,৬৫,১০৫ কোটি টাকা। এর মধ্যে সিজিএসটি  ২৯,৭৭৩ কোটি টাকা, এসজিএসটি  ৩৭,৬২৩ কোটি টাকা এবং আইজিএসটি  ৮৫,৯৩০ কোটি টাকা । সেস সংগ্রহ হয়েছে ১১,৭৭৯ কোটি টাকা ।
সরকারি নিয়ম অনুযায়ী, জুলাই মাসে কেন্দ্রের কোষাগারে জিএসটি জমা পড়েছে ৬৯,৫৫৮ কোটি টাকা এবং রাজ্যগুলির জিএসটি বাবদ আয় হয়েছে ৭০,৮১১ কোটি টাকা।
গত বছরের জুলাই মাসের তুলনায় ২০২৩-এর জুলাইয়ে জিএসটি সংগ্রহ বেড়েছে ১১ শতাংশ। এই নিয়ে পঞ্চমবার জিএসটি সংগ্রহ ১.৬০ লক্ষ কোটি টাকা ছাড়ালো।
সরকারি তথ্য অনুযায়ী, এ বছরের জুলাই মাসে পশ্চিমবঙ্গে জিএসটি আদায় হয়েছে ৫১২৮ কোটি টাকা। গত বছর এই সংগ্রহের পরিমাণ ছিল ৪,৪৪১ কোটি টাকা। শতাংশের হিসেবে ১৫ শতাংশ বৃদ্ধি। জুলাই মাসে মোট জিএসটি বাবদ পশ্চিমবঙ্গ পেয়েছে ৩,৪৮৩ কোটি টাকা।
(CG/MP/NS
প্রধানমন্ত্রীরদপ্তর
একদিনে রেকর্ড সংখ্যক টিকাদানের বিষয়ে উচ্ছ্বসিত প্রশংসা জানিয়েছেন প্রধানমন্ত্রী
নতুন দিল্লি, ২৭ অগাস্ট ,২০২১
প্রধানমন্ত্রী শ্রী নরেন্দ্র মোদী একদিনে রেকর্ড সংখ্যক টিকাদানের বিষয়ে উচ্ছ্বসিত প্রশংসা জানিয়েছেন এবং বলেছেন, একদিনে ১ কোটি টিকা দেওয়া একটি গুরুত্বপূর্ণ কীর্তি । এক ট্যুইটে প্রধানমন্ত্রী জানিয়েছেন;
“আজ টিকাদানের সংখ্যা রেকর্ড সৃষ্টি করেছে !
১ কোটি টিকাদানের সংখ্যা অতিক্রম করে যাওয়া একটি গুরুত্বপূর্ণ কীর্তি । যারা টিকা নিচ্ছেন এবং যারা টিকাকরণের প্রক্রিয়া চালাচ্ছেন, তাদের সাফল্য এটি ।”
CG/SS/NR
(
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৩৮ কোটি ৬০লক্ষের বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চল এবং বেসরকারি হাসপাতাল গুলির কাছে ১কোটি ৪৪লক্ষর বেশি অব্যবহৃত টিকার ডোজ রয়েছে
নতুন দিল্লি, ১১ই জুলাই, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৩৮,৬০,৫১,১১০ টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে ১১,২৫,১৪০ টি ডোজ সরবরাহ করা হবে ।
এর মধ্যে আজ সকাল ৮টা পর্যন্ত ৩৭,১৬,৪৭,৬২৫ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১,৪৪,০৩,৪৮৫ টি টিকার ডোজ আছে।
CG/CB
(Visitor Counter : 130
প্রতিরক্ষামন্ত্রক
দু'টি ডিআরডিও গবেষণাগারের মধ্যে কোয়ান্টাম প্রযুক্তির মাধ্যমে যোগাযোগ
নতুন দিল্লী, ৯ই ডিসেম্বর, ২০২০
প্রতিরক্ষা এবং সেনাবাহিনীর মধ্যে অভ্যন্তরীণ যোগাযোগ ক্ষেত্রে নিরাপত্তা ও গোপনীয়তা বজায় রাখা সারা বিশ্বের কাছে অত্যন্ত গুরুত্বপূর্ণ একটি বিষয়। এর ফলে কিছুদিন অন্তর-ই যোগাযোগের গোপন সঙ্কেত বদল করার প্রয়োজন হয়ে পরে। গোপন সঙ্কেত বদল করতে গেলে আগে থেকেই সেই সঙ্কেত কি হবে তা পরস্পরকে জানতে হয়। এই গোপন সঙ্কেত তারের মাধ্যমে বা বেতারের মাধ্যমে পরস্পর জানতে পারে, সেক্ষেত্রেও গোপনীয়তা প্রয়োজন। কোয়ান্টাম ভিত্তিক যোগাযোগ করা গেলে গোপন সঙ্কেত প্রকাশ হয় না। এই ক্ষেত্রে এটি একটি অত্যন্ত গুরুত্বপূর্ণ সমাধান বলে বিবেচিত হয়। প্রতিরক্ষা গবেষণা এবং উন্নয়ন সংস্থাএই প্রযুক্তির ব্যবহার উন্নত করার উদ্যোগ নেয়।
আজ এই প্রকল্পের এক নতুন দিগন্ত উন্মোচিত হয়। ডিআরডিও তাদের তৈরী কোয়ান্টাম কি ডিস্ট্রিবিউশনের মাধ্যমে হায়দ্রাবাদ থেকে তাদের দুটি গবেষণাগার ডিআরডিএল এবং আরসিএলের মধ্যে পরীক্ষামূলক ভাবে এই প্রযুক্তির ব্যবহারের মধ্যে দিয়ে গোপন যোগাযোগ স্থাপন করে। প্রতিরক্ষামন্ত্রী শ্রী রাজনাথ সিংহ,সফলভাবে এই কিউকেডির মাধ্যমে যোগাযোগ স্থাপন করার জন্য ডিআরডিও গবেষকদের অভিনন্দন জানান।
এই প্রযুক্তি তৈরী করেছে বেঙ্গালুরুর সিএআইআর এবং মুম্বাইয়ের ডিওয়াইএসএল-কিউটি। তৃতীয় কোনো পক্ষ এই যোগাযোগের গোপন তথ্য সংগ্রহ করতে চাইলে, এই প্রযুক্তিতে তাকে চিহ্নিত করা যাবে।যোগাযোগ কেন্দ্রের ১২ কিলোমিটারের মধ্যে বা ফাইবার অপটিক্যাল চ্যানেলের ১০ ডিবি এটিনুয়েশনের ওপর কেউ আড়ি পাতার চেষ্টা করলে এই ব্যবস্থাপনায় তা প্রতিরোধ করাও সম্ভব হবে।
ক্রমাগত লেসার তরঙ্গ ব্যবহার করে সমবর্তিত রশ্মির দিক বদল না করেই ফোটোন উৎপাদন সম্ভব এই প্রযুক্তিতে। নির্ভুল সময়ের ক্ষেত্রেও পিকোসেকেন্ড প্রযুক্তি ব্যবহার করা হয়েছে। এই ব্যবস্থাকে আরও নিখুঁত এবং নির্ভুল করতে এছাড়াও আরও উন্নত প্রযুক্তি ব্যবহার করা হয়েছে।
ডিআরডিও নির্মিত এই প্রযুক্তি স্টার্ট-আপ এবং এসএমই ক্ষেত্রে কোয়ান্টাম তথ্য প্রযুক্তি হিসাবে ব্যবহার করা যাবে। সেনাবাহিনীর গোপন সঙ্কেত আদানপ্রদান ব্যবস্থাকে আরও নিরাপদ করে তুলবে এই প্রযুক্তি।
নতুনওপুনর্নবীকরণযোগ্যজ্বালানিমন্ত্রক
নতুন ও পুনর্নবীকরণযোগ্য জ্বালানি মন্ত্রক "আজাদী কা অমৃত মহোৎসব" উদযাপন করছে
নতুন দিল্লি, ২৩ আগস্ট, ২০২১
নতুন ও পুনর্নবীকরণযোগ্য জ্বালানি মন্ত্রক ২৩ থেকে ২৭ আগস্ট পর্যন্ত "আজাদী কা অমৃত মহোৎসব" উদযাপন করছে।
সপ্তাহব্যাপী উৎসবের মধ্যে দিয়ে প্রধানমন্ত্রী কুসুম এবং রুফটপ সোলার ফেজ- টু এই প্রকল্প দুটি সুবিধাভোগীদের কাছে ছড়িয়ে দেওয়ার জন্য বিশেষ প্রচেষ্টা নেওয়া হবে। এই দুটি প্রকল্প ২০১৯ সালের মার্চ মাসে চালু হয়েছিল এবং অধিকাংশ রাজ্যেই তা বাস্তবায়িত করা হয়েছে।
"আজাদী কা অমৃত মহোৎসব"- অনলাইন অনুষ্ঠান ছাড়াও প্রশিক্ষণ, বিভিন্ন ধরনের আলোচনা সভা, ওয়েবিনার, প্যানেল ডিসকাশন এবং সুবিধা ভোগীদের সঙ্গে সরাসরি মতবিনিময় করা হবে। কোভিড-১৯ সম্পর্কিত যাবতীয় প্রটোকল মেনে অনুষ্ঠান গুলি করা হবে।
বিভিন্ন রাজ্য সরকারও এই সপ্তাহ উদযাপনের ব্যবস্থা করেছে। এজন্য নানা ধরনের অনুষ্ঠানের আয়োজন করা হয়েছে।
চন্ডীগড় রিনিউয়েবল এনার্জি সোসাইটি  সুবিধা ভোগীদের নাম নথিভুক্তের জন্য একটি অনলাইন পোর্টাল চালু করছে। এর পাশাপাশি রুফটপ প্রকল্পেরও আবেদনপত্র প্রক্রিয়াকরণে কাজ শুরু করছে।
সপ্তাহব্যাপী এই অনুষ্ঠানের মাধ্যমে সৌরদূতরা রুফটপ প্রকল্পের সঙ্গে যুক্ত ক্রেতাদের সঙ্গে মতবিনিময় করবেন এবং এই প্রকল্পের উপকারিতা সম্পর্কে বিস্তারিত জানাবেন। কোনো ব্যক্তিবিশেষের বাড়ি অথবা কোন কার্যালয়ের ছাদে সৌর বিদ্যুৎ প্যানেল ব্যবহার করে জ্বালানি হিসেবে সৌর বিদ্যুৎ ব্যবহার করলে প্রচলিত বিদ্যুৎ ব্যবহার বাবদ খরচ কতটা বাঁচবে সে সম্পর্কে আলোকপাত করা হবে।
যে সমস্ত ক্রেতারা তাঁদের বাড়ির ছাদে সৌর প্যানেল বসিয়েছেন তাঁরা সেই প্যানেলসহ নিজেদের ছবি করে সোশ্যাল মিডিয়ায় আপলোড করতে পারবেন।
সরকারি এই দুটি প্রকল্পের উপকারিতা সম্পর্কে সুবিধাভোগীদের মতামত ভিডিও মেসেজের মাধ্যমে তুলে ধরা হবে। যে সব সুবিধাভোগী ইতিমধ্যেই সৌর রুফটপ বসিয়েছেন এবং সেখান থেকে সুবিধা পাচ্ছেন তাদের জন্য বেশকিছু সুযোগ দেওয়া হবে। এ সম্পর্কিত তথ্য সামাজিক মাধ্যমে পোস্ট করা হবে।
এখনো পর্যন্ত ২০ টি রাজ্য ও কেন্দ্রশাসিত অঞ্চল সৌর শহর হিসেবে বিকশিত হয়েছে। এছাড়াও কোনারক ও মোধেরা, এই দুটি সূর্য মন্দির স্থান হিসেবে পরিচিত সৌর শহর হিসেবে বিকশিত হওয়ার পথে রয়েছে।
সপ্তাহব্যাপী এই অনুষ্ঠানে সুবিধাভোগী এবং গ্রাম স্তর পর্যন্ত শিল্পোদ্যোগীদের নিয়ে অনলাইন প্রশিক্ষণের ব্যবস্থা করা হয়েছে। এই প্রশিক্ষণে মহিলারাও অংশ নেবে। অচিরাচরিত জ্বালানির প্রয়োজনীয়তা সম্পর্কে তাঁদের অবহিত করা হবে।
উত্তরপ্রদেশ, আসাম, জম্মু-কাশ্মীর এবং মিজোরামের সুবিধাভোগীদের সঙ্গে একটি মত বিনিময় সেশনের ব্যবস্থা করা হয়েছে।
এর পাশাপাশি প্রধানমন্ত্রী কুসুম প্রকল্প সম্পর্কে জনসাধারণের মধ্যে সচেতনতা সৃষ্টি করা হবে। এই প্রকল্পের আওতায় একটি কুইজ প্রতিযোগিতারও আয়োজন করা হয়েছে।
প্রধানমন্ত্রী কুসুম প্রকল্পের অধীনে স্বতন্ত্র সৌর পাম্প উপাদান এবং উৎপাদনশীল কাজে সৌরশক্তি ব্যবহার করার বিধান রয়েছে। এ সম্পর্কেও একটি অনলাইন সেশনের ব্যবস্থা করা হয়েছে।
বেশকিছু রাজ্যে বিক্রেতারাও এই প্রকল্প গুলির সম্পর্কে প্রচার এবং সচেতনতা অভিযান করবেন বলে জানিয়েছেন।
CG/ SB
(Visitor Counter : 185
তথ্যওসম্প্রচারমন্ত্রক
ফেস্টিভাল ক্যালাইডোস্কোপ বিভাগে কি কি ছায়াছবি দেখানো হবে তা ঘোষণা করল ইফি
নয়াদিল্লি, ১ নভেম্বর, ২০১৯
৫০তম আন্তর্জাতিক চলচ্চিত্র উৎসব -তে ফেস্টিভাল ক্যালাইডোস্কোপ বিভাগে, কোন কোন ছায়াছবি দেখানো হবে তার ঘোষণা করা হল আজ। এই বিভাগে যেসব ছায়াছবি দেখানো হয় তা বিশ্বের বিভিন্ন প্রান্ত থেকে সংগ্রহ করা। এই বিভাগে ২০টি ছায়াছবি প্রদর্শিত হয়ে থাকে যেগুলি বিশ্বের বিভিন্ন প্রান্ত থেকে নিয়ে আসা হয় এবং যেগুলি বিশ্বের অন্যান্য চলচ্চিত্র উৎসবে ইতিবাচক সাড়া ফেলেছে। এই প্রেক্ষিতে ইফি-তে প্রদর্শিত হবে কান চলচ্চিত্র উৎসবে পুরস্কার জয়ী ছবি বং জুন হো নির্দেশিত ‘প্যারাসাইট’।
এই বিভাগে অন্যান্য ছায়াছবিগুলির মধ্যে রয়েছে ভেনিস চলচ্চিত্র উৎসবে পুরস্কার জয়ী ছবি মেহেদি বারসাওই নির্দেশিত ‘আ সান’ এবং লেভান আকিন নির্দেশিত ছায়াছবি ‘অ্যান্ড দেন উই ডান্সড’। প্রসঙ্গত, এই ছায়াছবিটি নয়টি আন্তর্জাতিক পুরস্কার পেয়েছে। ক্যালাইডোস্কোপ বিভাগে এছাড়াও প্রদর্শিত হবে কান জুরি পুরস্কার জয়ী ‘বাকারাও’ ছায়াছবিটি। এই ছায়াছবিটির নির্দেশনায় রয়েছেন জুলিয়ানো ডর্নেল্স এবং ক্লেবার মেন্ডোনকা ফিলহো। লোকার্নো চলচ্চিত্র উৎসবে জয়ী রুনার রুনারসন নির্দেশিত ছায়াছবি ‘ইকো’-ও প্রদর্শিত হবে এই বিভাগে। প্রসঙ্গত, সেলিনা সিয়ামা নির্দেশিত কান চলচ্চিত্র উৎসবে সেরা চিত্রনাট্য বিজয়ী ছায়াছবি ‘পোর্ট্রেট অফ আ লেডি অন ফায়ার’ ছবিটিও এই বিভাগে দেখানো হবে।
৫০তম আন্তর্জাতিক চলচ্চিত্র উৎসবে এ বছর ৭৬টি দেশের ২০০টি সেরা চলচ্চিত্র, ২৬টি কাহিনীচিত্র এবং ১৫টি অ-কাহিনীচিত্র ভারতীয় প্যানোরামা বিভাগে প্রদর্শিত হবে। আশা করা যায়, ১০ হাজারেরও বেশি চলচ্চিত্রপ্রেমী এই চলচ্চিত্র উৎসব উপস্থিত থাকবেন।
SSS/DM
(Visitor Counter : 86
স্বাস্থ্যওপরিবারকল্যাণমন্ত্রক
ড: হর্ষ বর্ধন আজ ডিজিটাল মাধ্যমে স্টপ টিবি পার্টনারশিপের কার্যনির্বাহী নির্দেশকের সঙ্গে আলোচনা করেন
ড:হর্ষ বর্ধন বলেন, কোভিড সময়কালেও যক্ষারোগকে অগ্রাধিকার দিতে হবে। ২০২৫ সালের মধ্যে ভারত থেকে যক্ষারোগ নির্মূল করা গেলে গোটা বিশ্বের কাছে তা আশার আলো দেখাবে
নতুন দিল্লী, ২রা সেপ্টেম্বর, ২০২০
কেন্দ্রীয় স্বাস্থ্য ও পরিবার কল্যাণমন্ত্রী ড:হর্ষ বর্ধন আজ ডিজিটাল মাধ্যমে স্টপ টিবি পার্টনারশিপের কার্যনির্বাহী নির্দেশক ড:লুসিকা ডিটিউর সঙ্গে আলোচনা করেন।
কেন্দ্রীয় মন্ত্রী বলেন,দেশ থেকে যক্ষারোগ নির্মূল করা ভারত সরকারের কাছে অগ্রাধিকার। তিনি জানান, সরকার বিনামূল্যে দ্রুত এবং অধিক সংখ্যক মলিকিউলার পরীক্ষার ব্যবস্থা এবং নিখরচায় যক্ষা রোগীদের চিকিৎসা দিতে বদ্ধপরিকর। এর সঙ্গে রোগীকে উচ্চমানের ওষুধ, স্বাস্থ্যের উন্নতির জন্য পথ্য, আর্থিক এবং পুষ্টি সহায়তা দিতেও সরকার উদ্যোগ নিয়েছে। ড:হর্ষ বর্ধন বলেন, সরকার এ বিষয়ে ডিজিটাল প্রযুক্তি ব্যবহার করতে দৃঢ়প্রতিজ্ঞ। এই লক্ষ্যে সরকার অনেক বেসরকারী প্রতিষ্ঠানকে এই কাজে যোগদান করাতে উদ্যোগ নিয়েছে।
ড:হর্ষ বর্ধন জানান, গোটা দেশ গত আট মাস ধরে কোভিড-19 অতিমারীর বিরুদ্ধে লড়াই করে চলেছে। তা সত্ত্বেও স্বাস্থ্য দপ্তরের পক্ষ থেকে সমস্ত রাজ্যের স্বাস্থ্য আধিকারিকদের, ২০২৫ সালের মধ্যে দেশ থেকে যক্ষা রোগ নির্মূলের লক্ষ্যে কাজ করার জন্য পরামর্শ দেওয়া হয়েছে। তিনি বলেন, কোভিড-19 অতিমারীর বিরুদ্ধে লড়াইয়ে আমরা গোটা বিশ্বকে দেখিয়ে দিয়েছি যে ব্যক্তিগত সুরক্ষা সরঞ্জাম এবং মাস্ক নির্মাণে ভারত আত্মনির্ভরশীল।
মাননীয় প্রধানমন্ত্রী শ্রী নরেন্দ্র মোদীর নেতৃত্বে ২০২৫ সালের মধ্যে ভারত থেকে যক্ষা রোগ নির্মূল করাকে বিশেষ অগ্রাধিকার দেওয়া হয়েছে। যদিও ২০৩০ সাল অবধি এই লক্ষ্য পূরণের সময়সীমা নির্ধারিত ছিল তবুও নির্ধারিত সময়ের পাঁচ বছর আগেই এই কাজ সম্পূর্ণ করে ভারত, যক্ষামুক্ত বিশ্ব গড়ে তোলার ক্ষেত্রে নেতৃত্ব দিতে সক্ষম হবে। তিনি বলেন, যক্ষারোগমুক্ত বিশ্ব গড়ে তোলার কাজে নেতৃত্বদানে সাম্প্রতিক বছরগুলিতে ভারত উন্নত নীতি এবং পরিকল্পনা অনুযায়ী একাধিক পদক্ষেপ গ্রহন করেছে।
ড:লুসিকা, যক্ষা রোগের বিরুদ্ধে লড়াইয়ে ভারত সরকারের প্রচেষ্টার প্রশংসা করেন এবং ধন্যবাদ জানান।
(CG/PPM
প্রধানমন্ত্রীরদপ্তর
প্রাক্তন প্রধানমন্ত্রী শ্রী নরসিমহা রাও-এর জন্ম শতবার্ষিকীতে প্রধানমন্ত্রীর শ্রদ্ধার্ঘ
নতুনদিল্লি, ২৮শে জুন , ২০২১
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী শ্রী নরসিমহা রাও-এর জন্মশতবার্ষিকীতে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “প্রাক্তন প্রধানমন্ত্রী শ্রী নরসিমহা রাও-এর জন্মশতবার্ষিকীতে তাঁকে শ্রদ্ধা জানাই। দেশের প্রগতিতে তাঁর অবদানের কথা ভারত সব সময় মনে রাখবে। তিনি ছিলেন অসামান্য পন্ডিত ও বিচক্ষণ মানুষ।
গত বছর #MannKiBaat ‘মন কি বাত’ অনুষ্ঠানে আমি তাঁর সম্বন্ধে যা বলে ছিলাম, এখানে আরো একবার তা তুলে ধরলাম। “
CG/CB
(Visitor Counter : 140
স্বাস্থ্যওপরিবারকল্যাণমন্ত্রক
সরকার একাধিক উচ্চস্তরীয় কেন্দ্রীয় দলকে কেরল, কর্ণাটক, রাজস্থান, ছত্তিশগড় ও পশ্চিমবঙ্গে পাঠিয়েছে
কেন্দ্রীয় দলগুলি নির্দিষ্ট এলাকায় সংক্রমণ সীমিত রাখা, নজরদারি, নমুনা পরীক্ষা, সংক্রমণ প্রতিরোধ এবং উপযুক্ত চিকিৎসা পরিষেবা ব্যবস্থা মজবুত করতে সাহায্য করবে
নয়াদিল্লি, ১৬ অক্টোবর, ২০২০
স্বাস্থ্য ও পরিবারকল্যাণ মন্ত্রকের পক্ষ থেকে কেরল, কর্ণাটক, রাজস্থান, ছত্তিশগড় ও পশ্চিমবঙ্গে উচ্চস্তরীয় কেন্দ্রীয় দল পাঠানো হয়েছে। সাম্প্রতিক সময়ে এই রাজ্যগুলিতে নতুন করে করোনায় আক্রান্তের ঘটনা বৃদ্ধি পাওয়ায় কেন্দ্রীয় দল পাঠানোর সিদ্ধান্ত নেওয়া হয়।
প্রতিটি দলে যুগ্ম সচিব পর্যায়ের একজন আধিকারিক রয়েছেন। এছাড়াও একজন জনস্বাস্থ্য বিশেষজ্ঞও রয়েছে, যিনি জনস্বাস্থ্যের বিভিন্ন দিক খতিয়ে দেখবেন ও সেইসঙ্গে সংক্রমণ প্রতিরোধে কি চিকিৎসা পদ্ধতি অনুসরণ করা হচ্ছে তাও পর্যালোচনা করে দেখবেন।
কেন্দ্রীয় দলগুলি ওই রাজ্যগুলিতে সংক্রমণকে নির্দিষ্ট এলাকায় সীমিত রাখা, নজরদারি, নমুনা পরীক্ষা, সংক্রমণ প্রতিরোধ, নিয়ন্ত্রণমূলক ব্যবস্থা এবং উপযুক্ত চিকিৎসা পরিষেবা প্রদান ক্ষেত্রে রাজ্যগুলির প্রয়াসকে আরও জোরদার করতে সাহায্য করবে।
কেরলে মোট করোনায় আক্রান্তের সংখ্যা ৩ লক্ষ ১৭ হাজারের বেশি। প্রতি ১০ লক্ষ জনসংখ্যায় আক্রান্ত হয়েছেন ৮,৯০৬ জন। সুস্থ হয়েছেন ২ লক্ষ ২২ হাজারের বেশি এবং সুস্থতার হার ৬৯.৯০ শতাংশ। সুস্পষ্টভাবে করোনায় আক্রান্তের সংখ্যা ৯৪,৬০৯ যা জাতীয় স্তরে মোট আক্রান্তের প্রায় ১১.৮ শতাংশ। রাজ্যে করোনাজনিত কারণে মৃত্যু হয়েছে ১,০৮৯ জনের এবং মৃত্যু হার ০.৩৪ শতাংশ।
কর্ণাটকে করোনায় আক্রান্তের সংখ্যা ৭ লক্ষ ৪৩ হাজার ছাড়িয়েছে, যা জাতীয় স্তরে মোট আক্রান্তের সংখ্যার প্রায় ১০.১ শতাংশ। এই রাজ্যে প্রতি ১০ লক্ষ জনসংখ্যায় আক্রান্ত হয়েছেন ১১,০১০ জন। সুস্থ হয়েছেন ৬ লক্ষ ২০ হাজারের বেশি এবং সুস্থতার হার ৮৩.৩৫ শতাংশ। রাজ্যে সুস্পষ্টভাবে করোনায় আক্রান্তের সংখ্যা ১ লক্ষ ১৩ হাজার ৫৫৭, যা জাতীয় স্তরে মোট আক্রান্তের প্রায় ১৪.১ শতাংশ।
রাজস্থান থেকেও ১ লক্ষ ৬৭ হাজারের বেশি ব্যক্তি করোনায় আক্রান্ত হয়েছেন বলে খবর। প্রতি ১০ লক্ষ জনসংখ্যায় আক্রান্ত হয়েছেন ২,০৬৪ জন এবং সুস্থ হয়েছেন প্রায় ১ লক্ষ ৪৪ হাজার। সুস্থতার হার ৮৬.০৭ শতাংশ। রাজ্যে সুস্পষ্টভাবে করোনায় আক্রান্তের সংখ্যা আজ পর্যন্ত ২১,৫৮৭, যা জাতীয় স্তরে মোট আক্রান্তের প্রায় ২.৭ শতাংশ। এখনও পর্যন্ত করোনাজনিত কারণে মৃত্যু হয়েছে ১,৭০৮ জনের। মৃত্যু হার ১.০২ শতাংশ।
পশ্চিমবঙ্গে করোনায় আক্রান্তের সংখ্যা ৩ লক্ষ ৯ হাজার ছাড়িয়েছে, যা জাতীয় স্তরে মোট আক্রান্তের প্রায় ৪.২ শতাংশ। প্রতি ১০ লক্ষ জনসংখ্যায় আক্রান্ত হয়েছেন ৩,১০৬ জন। এখনও সুস্থ হয়েছেন ২ লক্ষ ৭১ হাজারের বেশি এবং সুস্থতার হার ৮৭.৭৭ শতাংশ। রাজ্যে সুস্পষ্টভাবে করোনায় আক্রান্তের সংখ্যা ৩১,৯৮৪। এখনও পর্যন্ত মৃত্যু হয়েছে ৫,৮৭০ জনের এবং মৃত্যু হার ১.৯০ শতাংশ।
ছত্তিশগড়ে করোনায় আক্রান্তের সংখ্যা ১ লক্ষ ৫৩ হাজার ছাড়িয়েছে। প্রতি ১০ লক্ষ জনসংখ্যায় ৫,২১৫ জন আক্রান্ত হয়েছেন। আরোগ্য লাভ করেছেন প্রায় ১ লক্ষ ২৪ হাজার ব্যক্তি। সুস্থতার হার বেড়ে হয়েছে ৮০.৭৪ শতাংশ। সুস্পষ্টভাবে করোনায় আক্রান্তের সংখ্যা ২৮,১৮৭, যা জাতীয় স্তরে মোট আক্রান্তের প্রায় ৩.৫ শতাংশ। এখনও পর্যন্ত রাজ্যে করোনাজনিত কারণে মৃত্যু হয়েছে ১,৩৮৫ জনের। মৃত্যু হার কমে হয়েছে ০.৯০ শতাংশ। এই রাজ্যে প্রতি ১০ লক্ষ জনসংখ্যায় করোনায় মৃত্যুর সংখ্যা ৪৭।
কোভিড-১৯ মোকাবিলায় রাজ্য ও কেন্দ্রশাসিত অঞ্চলগুলির যাবতীয় প্রচেষ্টায় সহায়তার জন্য কেন্দ্রীয় সরকার বিভিন্ন সময় রাজ্যগুলিতে কেন্দ্রীয় দল মোতায়েন করে আসছে। রাজ্যগুলির চালু যাবতীয় কাজকর্ম এবং বিভিন্ন বাধা-বিপত্তি দূর করতে কেন্দ্রীয় দলগুলি রাজ্য সরকারকে সাহায্য করবে।
CG/BD/DM
(
রেলমন্ত্রক
ভারতীয় রেল প্রয়োজনীয় সামগ্রী কেনার জন্য নিয়ম-নীতি সহজ করতে এবং সহজে ব্যবসার প্রক্রিয়ার উন্নতিসাধনে গুরুত্বপূর্ণ সিদ্ধান্ত গ্রহণ করেছে
নয়াদিল্লী, ২১ জুন, ২০২০
ভারতীয় রেলওয়ে তার সমস্ত কার্যকলাপে স্বচ্ছতা আনতে, দক্ষতা এবং ব্যবসায়িক স্বাচ্ছন্দ্য বৃদ্ধিতে ধারাবাহিক প্রচেষ্টা চালিয়ে যাচ্ছে। ট্রেন পরিচালন ব্যবস্থাপনায় বিভিন্ন সামগ্রী কেনার প্রক্রিয়া সহজ করার জন্য গুরুত্বপূর্ণ পদক্ষেপ গ্রহণ করেছে। ভারতীয় রেল সুনির্দিষ্ট সুরক্ষা এবং গুরুত্বপূর্ণ সামগ্রীগুলি কেনার ক্ষেত্রে গুণমানকেই সবচেয়ে বেশি গুরুত্ব দিয়ে থাকে। এজন্য অনুমোদিত বিক্রেতা সংস্থাগুলি থেকেই তা সংগ্রহ করা হয়।
ভারতীয় রেল সম্প্রতি সিদ্ধান্ত নিয়েছে যে, কোনো একটি সামগ্রী কেনার জন্য যে সংস্থাকে অনুমোদন দেবে সেই সংস্থায় এবার থেকে ওই নির্দিষ্ট সামগ্রীটি সমস্ত রেলওয়ে ইউনিটে সরবরাহের জন্য অনুমোদিত সংস্থা হিসেবে বিবেচনা করা হবে।
এই সিদ্ধান্ত গ্রহণের ফলে সময় যেমন বাঁচবে, তেমনি প্রতিযোগিতাও বৃদ্ধি পাবে এবং সংস্থাগুলি অর্থনৈতিকভাবে সাবলম্বী ও দক্ষ হয়ে উঠবে। সরকারের ‘মেক ইন ইন্ডিয়া’ কর্মসূচিকে আরও জোরদার করে তুলতে সাহায্য করবে। এমনকি রেলওয়ের কাজে স্বচ্ছতা আসবে।
(CG/SS/NS
প্রধানমন্ত্রীরদপ্তর
প্রধানমন্ত্রী পিএম-এফবিওয়াই-এর সুবিধাভোগীদের প্রকল্পের ৫ বছর পূর্তিতে অভিনন্দন জানিয়েছেন
নতুনদিল্লি, ১৩ই জানুয়ারী, ২০২১
প্রধানমন্ত্রী পিএম-এফবিওয়াই-এর সুবিধাভোগীদের প্রকল্পের ৫ বছর পূর্তিতে অভিনন্দন জানিয়েছেন ।
একগুচ্ছ ট্যুইট বার্তায় প্রধানমন্ত্রী বলেছেন, “ প্রকৃতির খামখেয়ালীপনা থেকে কঠোর পরিশ্রমী কৃষকদের রক্ষা করতে একটি গুরুত্বপূর্ণ উদ্যোগ , পিএম ফসল বীমা যোজনা্র আজ পাঁচ বছর পূর্তি হল। এই যোজনায় বীমার পরিমাণ বাড়ানো হয়েছে, ঝুঁকি কমানো হয়েছে এবং কোটি কোটি কৃষক উপকৃত হয়েছেন। আমি এই প্রকল্পের সকল সুবিধাভোগীকে অভিনন্দন জানাই।
কিভাবে পিএম ফসল বীমা যোজনা্র মাধ্যমে কৃষকরা আরো বেশী লাভবান হবেন?
কিভাবে বিভিন্ন দাবীর নিষ্পত্তি করতে স্বচ্ছতা বাড়ানো হয়েছে ?
এগুলি সহ অন্য সব রকমের পিএম- এফবিওয়াই-এর যাবতীয় প্রশ্নের উত্তর আপনারা নমো অ্যাপের ইয়োর ভয়েস সেকশন-এ উদ্ভাবনী পদ্ধতিতে পাবেন।“
রাষ্ট্রপতিরসচিবালয়
গণেশ চতুর্থী উপলক্ষ্যে রাষ্ট্রপতির শুভেচ্ছা
নতুনদিল্লি, ২১শে আগস্ট, ২০২০
রাষ্ট্রপতি শ্রী রামনাথ কোভিন্দ গণেশ চতুর্থী উপলক্ষ্যে তাঁর বার্তায় বলেছেনঃ-
“গণেশ চতুর্থীর পুণ্য তিথিতে দেশে এবং বিদেশে থাকা সমস্ত নাগরিককে আমি শুভেচ্ছা ও আন্তরিক অভিনন্দন জানাই।
ভগবান গনেশের জন্মদিনটি গণেশ চতুর্থী হিসেবে উদযাপিত হয়ে থাকে। এই উপলক্ষ্যে সমাজের প্রতি স্তরের মানুষের অদম্য উৎসাহ, আনন্দ ও উচ্ছ্বাস নজরে আসে।
এই সময়ে আমরা সকলে কোভিড-১৯ মহামারীর চ্যালেঞ্জের সম্মুখীন। আমি আশা করবো এবং প্রার্থনা করবো, ভগবান গনেশের আশীর্বাদে আমরা সবাই দ্রুত এই মহামারীর বিপদ থেকে উদ্ধার পাবো এবং সকলে সুখী ও নিরোগ জীবন যাপন করতে পারব।
এই উৎসব উপলক্ষ্যে আসুন, আমরা পারস্পরিক সদ্ভাব, ভ্রাতৃত্ববোধ ও একতাকে সকলে মিলে শক্তিশালী করে তুলি”।
(CG/CB
যুবওক্রীড়াবিষয়কমন্ত্রক
ফিট ইন্ডিয়া প্লগিং দৌড়কর্মসূচির দূত হিসাবে রিপু দমন বেভলি-র নাম ঘোষণা করলেন শ্রী কিরেণ রিজিজু
নয়াদিল্লি, ০৫ ডিসেম্বর,২০১৯
ফিট ইন্ডিয়া প্লগিং দৌড় কর্মসূচি দেশের ৫০টি শহর ছুঁয়ে আজ দিল্লির জওহরলাল নেহরু স্টেডিয়ামে এসে শেষ হয়েছে। উল্লেখ করা যেতে পারে, গান্ধী জয়ন্তীর দিন গত দোসরা অক্টোবর এই দৌড় কর্মসুচির সূচনা হয়েছিল। আজ এই উপলক্ষে ক্রীড়া প্রতিমন্ত্রী শ্রী কিরেণ রিজিজু ভারতের প্লগিংম্যান হিসাবে জনপ্রিয় রিপু দমন বেভলি-কে সংবর্ধনা জানিয়ে তাঁর নাম প্লগিং দূত হিসাবে ঘোষণা করেন। এছাড়াও, শ্রী রিজিজু সারা দেশ জুড়ে প্লগিং দূত মিশনের সূচনা করেছেন। এই মিশনের আওতায় যে সমস্ত ভারতীয় নাগরিক ফিট ইন্ডিয়া দৌড়ে অংশ নিয়ে নিজেদের শহর বা জেলা বা গ্রামে পরিচ্ছন্নতা অভিযান, বিশেষ করে বর্জ্য প্লাস্টিক সংগ্রহের কাজে যুক্ত থেকেছেন, তাঁদের সংশ্লিষ্ট অঞ্চলের প্লগিং দূত হিসাবে মনোনীত করার কথা মন্ত্রী জানান।
প্লগ দৌড় এমন এক অভিনব কর্মসূচি, যেখানে জগিং করার সময় বর্জ্য সংগ্রহ করা হয়ে থাকে। ফিট ইন্ডিয়া অভিযানের সঙ্গে এই কর্মসূচিকে জুড়ে দেওয়ার উদ্দেশ্য হ’ল দৈনিক শরীরচর্চার পাশাপাশি, আশেপাশের অঞ্চল থেকে বর্জ্য বা জঞ্জাল সংগ্রহ করে পরিষ্কার-পরিচ্ছন্নতা বজায় রাখবে। উল্লেখ করা যেতে পারে, ভারতের প্লগম্যান হিসাবে পরিচিত রিপু দমন বেভলি ২০১৭ সাল থেকে যত্রতত্র পড়ে থাকা বর্জ্য, বিশেষ করে প্লাস্টিক সংগ্রহ অভিযান শুরু করেন। উদ্দেশ্য ছিল – ভারতকে জঞ্জালমুক্ত রাখা। বেভলি ও তাঁর দল দেশের ৫০টি শহরে বর্জ্য সংগ্রহের কাজে যুক্ত থেকে প্রায় দু’মাসে ১ হাজার কিলোমিটার পথ পাড়ি দিয়ে ২.৭ টন জঞ্জাল সংগ্রহ ও পরিষ্কার করেছে। ফিট ইন্ডিয়া প্লগিং দৌড় কর্মসূচির সাফল্য সম্পর্কে বলতে গিয়ে শ্রী রিজিজু বলেন, ভারতে শুরু হওয়া এই দৌড় কর্মসূচি সবদিক থেকেই অভিনব এবং ‘মহান এই কাজে অগ্রণী ভূমিকা পালনের জন্য আমি রিপু দমনকে ধন্যবাদ জানাই’। উল্লেখ করা যেতে পারে, গত দোসরা অক্টোবর আয়োজিত প্রথম ফিট ইন্ডিয়া প্লগিং দৌড়ে সারা দেশের ৬২ হাজারেরও বেশি জায়গার ৩৬ লক্ষেরও বেশি মানুষ অংশগ্রহণ করেছিলেন।
CG/BD/SB
(Visitor Counter : 150
রেলমন্ত্রক
কোভিড-১৯ লকডাউন চলাকালীন ভারতীয় রেল বিদ্যুৎ, পরিবহণ ও গুরুত্বপূর্ণ পরিকাঠামো ক্ষেত্রগুলির জন্য সরবরাহ প্রক্রিয়া সম্পূর্ণ চালু রেখেছে
নয়াদিল্লি, ০৪ এপ্রিল, ২০২০
ভারতীয় রেল কোভিড-১৯ লকডাউন চলাকালীন বিদ্যুৎ, পরিবহণ ও গুরুত্বপূর্ণ পরিকাঠামো ক্ষেত্রগুলির জন্য কাঁচামাল ও জ্বালানির যোগান সুনিশ্চিত করতে পণ্য পরিষেবা চালু রেখেছে। ভারতীয় রেলের কর্মীরা বিভিন্ন পণ্য ওঠা-নামা শেড, স্টেশন ও কন্ট্রোল অফিসগুলিতে দিবারাত্রি নিরন্তর কাজ করে চলেছেন, যাতে ঐ ক্ষেত্রগুলির অত্যাবশ্যক সামগ্রীর যোগান না থাকার দরুণ কাজে ব্যাঘাত না ঘটে। রেলের নিরন্তর প্রয়াসের দরুণ সমস্ত বিদ্যুৎ উৎপাদন কেন্দ্র ও পেট্রোলিয়াম ডিপোগুলিতে পর্যাপ্ত পরিমাণে সামগ্রী মজুত রয়েছে। বিগত ১২ দিনে রেল ২ লক্ষ ৫০ হাজারের বেশি ওয়াগন ভর্তি কয়লা এবং ১৭ হাজারেরও বেশি ওয়াগন ভর্তি পেট্রোপণ্য সরবরাহ করেছে।
বিদ্যুৎ, পরিবহণ, পরিকাঠামো ক্ষেত্র সহ অত্যাবশ্যক পণ্য সামগ্রীর নিরবচ্ছিন্ন সরবরাহ অব্যাহত রাখতে রেল মন্ত্রকের আপৎকালীন ফ্রেইট কন্ট্রোল সেন্টার দিবারাত্রি কাজ করে চলেছে। রেলের আধিকারিকরা পণ্য চলাচলের ওপর তীক্ষ্ণ নজর রাখছেন। বিভিন্ন সময়ে পণ্য ওঠা-নামার ক্ষেত্রে রেলের টার্মিনালগুলিতে যে সমস্যা হয়েছে, তা ধীরে ধীরে দূর করার চেষ্টা হচ্ছে। ভারতীয় রেল স্বরাষ্ট্র মন্ত্রকের সহযোগিতায় সুষ্ঠুভাবে পণ্য পরিবহণের ক্ষেত্রে যে কোনও সমস্যার সমাধানে রাজ্য সরকারগুলির সঙ্গে যোগাযোগ রেখে চলেছে।
(CG/BD/SB
তথ্যওসম্প্রচারমন্ত্রক
দাদাসাহেব ফালকে পুরস্কার জয়ীদের নিয়ে রেট্রোস্পেকটিভ বিভাগের উদ্বোধন করলেন অমিতাভ বচ্চন
নয়াদিল্লি, ২১ নভেম্বর, ২০১৯
গোয়ায় অনুষ্ঠিত ৫০তম ভারতীয় আন্তর্জাতিক চলচ্চিত্র উৎসবের  অঙ্গ হিসাবে কলা অকাদেমি-তে দাদাসাহেব ফালকে পুরস্কার জয়ীদের নিয়ে রেট্রোস্পেকটিভ বিভাগের উদ্বোধন করলেন বিশিষ্ট চলচ্চিত্র অভিনেতা শ্রী অমিতাভ বচ্চন। এবারের ইফি-র অঙ্গ হিসাবে রেট্রোস্পেকটিভ বিভাগের দাদাসাহেব ফালকে পুরস্কার জয়ী অমিতাভ বচ্চন’কে তুলে ধরা হয়েছে। এই বিভাগে অমিতাভ বচ্চনের ৬টি সেরা ছবি প্রদর্শিত হবে।
রেট্রোস্পেকটিভ বিভাগের উদ্বোধন করে শ্রী বচ্চন বলেন, “আমি অত্যন্ত অবিভূত এবং আমাকে মর্যাদাপূর্ণ দাদাসাহেব ফালকে পুরস্কারে সম্মানিত করার জন্য ভারত সরকারকে ধন্যবাদ জানাই। আমি সবসময়েই এটা অনুভব করেছি যে, আমি এই মহান সম্মানের উপযুক্ত নই। তবে, আমি অত্যন্ত ভালোবাসা ও আন্তরিকতার সঙ্গে এই সম্মান গ্রহণ করেছি”।
ইফি-র সুবর্ণ জয়ন্তী বর্ষ উদযাপন উপলক্ষে তিনি বলেন, এ বছর ইফি-র ৫০তম বার্ষিকী উদযাপন করা হচ্ছে। অত্যন্ত আন্তরিকতা ও দক্ষতার সঙ্গে এবারের চলচ্চিত্র উৎসব আয়োজন করার জন্য আমি ভারত সরকার ও উৎসব কর্তৃপক্ষকে অভিনন্দন জানাই। সিনেমাকে সর্বজনীন যোগাযোগের এক মাধ্যম হিসাবে বর্ণনা করে শ্রী বচ্চন বলেন, সিনেমার কোনও ভাষা হয় না এবং তাকে সীমানা দিয়ে আটকে রাখা যায় না। “যখন আমরা সিনেমা দেখার জন্য অন্ধকার হল – এ বসি, তখন আমরা পাশে বসে থাকা ব্যক্তিকে জিজ্ঞেস করি না, তাঁর জাতি-ধর্ম-বর্ণ কি? আমরা একসঙ্গে বসে সিনেমার আনন্দ নিই, হাসির দৃশ্যে সকলে সমস্বরে হেসে উঠি এবং আবেগঘন দৃশ্যে আমাদের সকলের চোখে জল এসে যায়।
অমিতাভ বচ্চন অভিনীত ‘পা’ সিনেমা প্রদর্শনের মধ্য দিয়ে রেট্রোস্পেকটিভ বিভাগের সূচনা হবে। বিভাগে বিশিষ্ট এই অভিনেতার অন্য যে ছবিগুলি দেখানো হবে, তার মধ্যে রয়েছে – শোলে, দীওয়ার, ব্ল্যাক, পিকু এবং বদলা।
SSS/BD/SB
(Visitor Counter : 63